ধর্ষণের দায়ে দণ্ডিত হয়ে গত ২৫ আগস্ট থেকে কারাবন্দী আছেন হরিয়ানার ‘কথিত সাধু’ ও ডেরা সাচা সৌদার প্রধান গুরুমিত রাম রহিম সিং ইনসান। এরপর গত সপ্তাহে উত্তর প্রদেশে খোঁজ মেলে স্বঘোষিত আরেক ধর্মগুরু স্বামী সচ্চিদানন্দের। তাঁর বিরুদ্ধে ওই আশ্রমেরই চার সাধ্বী অভিযোগ তুলেছেন, ওই আশ্রমের স্বামীজি ও তাঁর সঙ্গী সাধুরা আশ্রমের সাধ্বীদের যৌন নির্যাতন করতেন। তাঁদের কাছে ধর্ষণ, এমনকি গণধর্ষণেরও শিকার হয়েছেন বহু সাধ্বী।